मंदिर तोड़ा तो बीडीपीओ दफ्तर के सामने करूंगा आत्मदाह-पुजारी
हाजीपुर | प्रशासनने 45 साल पुराने शिव मंदिर को तोड़ा तो बीडीपीओ दफ्तर के सामने आत्मदाह कर लूंगा। यह चेतावनी गांव निक्कू चक्क के बाजीगर मोहल्ले में डिस्पेंसरी के पास बने मंदिर के पुजारी बाबा खुशी राम ने दी है। मंदिर को बीडीपीओ कार्यालय हाजीपुर ने अवैध निर्माण की श्रेणी में घोषित किया है। वहां रह रहे मुख्य पुजारी बाबा खुशी राम को सरकारी जमीन पर बने मंदिर और साथ रहने के लिए बनाए कमरे खाली करने के आदेश दिए गए हैं। बीडीपीओ कार्यालय के दिए गए आदेश के बाद बाबा खुशी राम ने कहा कि 45 साल पुराने इस मंदिर से हजारों लोगों की आस्था जुड़ी है। मंदिर के पास रहने के लिए दो झोंपड़ी नुमा कमरे बनाए हैं और वहां बिजली मीटर पानी का कनेक्शन भी उन्हीं के नाम से है। जगह खाली करने के मिले आदेशों पर बाबा ने केंद्र, पंजाब सरकार हिंदू संगठनों से मंदिर को बचाने की गुहार लगाई है और बीडीओ कार्यालय को चेतावनी दी कि मंदिर तोड़ा तो आत्मदाह कर लूंगा। बीडीपीओ कार्यालय हाजीपुर से इस संबंध में जानकारी लेनी चाही तो पता चला की उनका तबादला हो चुका है और नए बीडीओ अभी तक आए नहीं।
कोर्टके आदेश हैं : सरपंच: सरपंचनिक्कू चक्क का कहना है कि मंदिर जबरदस्ती नहीं तोड़ा जा रहा। बाबा खुशी राम का मंदिर की जगह को लेकर कोर्ट में केस चल रहा था। वह केस हार गए हैं। जगह खाली करवाने के आदेश कोर्ट के हैं।
hin_Deva hin_Deva hin_Deva